Pularji Thierno Aliou Bhoubha N'Diyan
Thierno Aliou Bhoubha N'Diyan
1847 - 1927
Thierno Alliyyu Bhuubha-Ndiyan laatii dhigginannabhe yubbhude mballafuyeeji yoodhudhi, yeddhudhi.
Bhe windii himmudhi e haala aarabu. Dhin hino jangee nokkeeli buy, Fuuta-jallo e ko hinaa, dhi janniree men
nanganbhe dhigginde kan haala aarabu, luggina fahmu mabbhe lislaamu e koohoobhe mu'un, kabii Thierno Aliyyu,
kanyun e musibbhe mu'un wano Thierno Abdullahi e Thierno Mukhtaaru, e gedhalbhe mabbhe karamoko bano, e
taanira men, wano Al-hadji Shaykhu Manda, bhe fow laati jom dudhe mawdhe; dhen dudhe jalbi Donhol thernoyaa, e
Manda, Bhuubha-N'Diyan, e Labe-misiide tigi.
Taalibaabhe Thierno Aliyyu bhen lollii e missiddaaji Fuuta-jaloo dhuudhudhi. Paul Marty hino linti wobbhe e bhen
taalibaabhe, adaade 1920, dhun ko e ngurndan Thiernoojo on, mo on Marti aski fota e deftere mu'un , « L'Islam en
Guinee Francaise » (Paris, 1921). o windi wondema:
« E der Labe on tun, karamokoobhe hino yoni teemeddhe buy, bhe Thierno Aliyyu janni fewndo sukkaku mabbhe,
bhe o rokki wirdu Tijjaani e feyyhinde dhun faadee e almubbhe mabbhe. Thierno Aliyyu etike sortugol jande nden e
laabi pedagoosi woowanoodhi ka Fulbhe , o ekkiti almubbhe makko bhen haala aarabu .... »
Bhen taalibaabhe, laatiibhe kambhe kadi jannoobhe waawubhe fahminde fannuuji sattudhi tindinde , bhen hino
yoni ko andini bindi karamoko mabhe dhin. Durratu al abraari, e Maghaaliidu al sa'aadaati fii mah-di
sayyidi al saadaati, ko goddhi e dhin aarabuuji andaadhi ; dhi'i hino sifii fii ngurndan Nulaadho e fii bhure makko.
Goddhi e dhin aarabuuji hino pirintaa ko neebhaali, kanji e dhi wobbhe e fewndoobhe Thierno Aliyyu. Ko gedhal
mabbhe, Thierno Abdourrahmaani, lonto mabbhe ka waliyyaaku woni ko Allah newnani laatinde ngol pirintugol dheri
dhin mawniraabhe mabbhe fuddhino moobhitude e ngurndan mabbhe, bhen ko Thierno Muhammadu et Karamoko
Shaykhu.
« Yo musibbhe jangen, Allah farlii jangugol... », hino hadhi welsindagol fii jangude fahma dewal, waajii hittinde fii dhun:
« Ko mo jangii tun Ie si anda Sunna Nulaadho on, sabu sunna andirtaake yhoyre e maandagol ».
« thandhi Madiina ... e «Yo jooman juulu hisna e Annabiijo » hino sifii kuudhe Nulaadho e bhure makko.
« Yetteede Maadha yo Joomiraadho mo waasataa...», ko waajiinde julbhe, hita bhe jokku mbeleedhe aduna tun, bhe welsidoo fii kisiyee mabbhe.
>
Nyande 1 Yumaayiru, 1987
Ibrahima Caba Bah
tgl_Latn tgl_Latn unk fuv_Latn fuv_Latn fuv_Latn fuv_Latn fuv_Latn sag_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn kac_Latn fuv_Latn fuv_Latn fuv_Latn fuv_Latn mri_Latn fuv_Latn wol_Latn